Үҙәк ғалимдары тарафынан углеводородтарҙың ауыр сығарыла торған запастарын үҙләштереү буйынса адреслы технологиялар , ҡатламға тәьҫир итеү ысулдарын ҡулланыуҙың күп кимәлле стратегик һәм оператив планлаштырыу методикаһы эшләнә ; ҡатламдарҙың нефть биреүсәнлеген арттырыуҙың экологик яҡтан хәүефһеҙ ысулдары табыла һәм БР ятҡылыҡтарында файҙаланыуға индерелә ( 2004 й. фән һәм техника өлкәһендә Респ. дәүләт йәштәр премияһына лайыҡ булалар ) , нефть биреүсәнлекте арттырыу ысулдарын прогнозлау һәм оптималләштереү өсөн геологик-статистик һәм матем. моделдәр комплексы эшләнә , улар Урал-Волга буйы , Көнбайыш Себер , Каспий буйы ятҡылыҡтарында һ.б. урындарҙа һыналып файҙаланыуға индерелә .